**Uunga siunnersuut:**

**Kalaallit Nunaanni Filminstituttimi siulersuisunut akissarsiaqartitsineq pillugu Namminersorlutik Oqartussat nalunaarutaat**

Filmiliortarneq pillugu Inatsisartut inatsisaat nr. 65, 6. december 2024-meersumi § 13, imm. 4 naapertorlugu aalajangersarneqarpoq:

*Akissarsiaqartitsineq*

**§ 1.** Kalaallit Nunaata Filminstituttiani siulersuisut suliaminnut ukiumoortumik akissarsisassapput.

*Imm. 2.* Siulersuisuni siulittaasoq 50.000 kr.-inik akissarsiaqassaaq, tak. § 3, imm. 2.

*Imm. 3.* Siulersuisunut ilaasortat sinneri akissarsiaat 25.000 kr.-iussapput, tak.§ 2, imm. 2 aamma § 3, imm. 2.

**§ 2.** Siulersuisunut ilaasortaq ilaasortaajunnaarpat, soraarsitaappat imaluunniit sivisunerusumi sulinngippat § 1 naapertorlugu akissarsiaqarsinnaatitaaneq atorunnaassaaq.

*Imm. 2.* Sinniisut siulersuisunut ilaasortat siulersuisunit anineranni, soraarsitaaneranni sivisunerusumiluunniit sulinnginnerannit isertut siulersuisuni ulloq suliffigiligaannit akissarsiaqartinneqassapput.

*Atortuulersitsinermi aamma ikaarsaariarnermi aalajangersakkat*

**§ 3.** Nalunaarut 1. oktober 2025-mi atuutilissaaq, tak. imm. 2..

*Imm. 2.* Siulersuisunut ilaasortat siulliit Naalakkersuisunit siulersuisunut ivertinneqarnerannit akisarsiaqarsinnaatitaapput.

*Namminersorlutik Oqartussat, ulloq xx. august 2025*

**Nivi Olsen**

Ilinniartitaanermut, Kultureqarnermut, Timersornermut Ilageeqarnermullu Naalakkersuisoq

/Nuka Kleemann